EkBass/fiwiki-20250220-pages-articles huggingface dataset:
Ladislav Rygl (nuorempi)

Ladislav Rygl (s. 15. toukokuuta 1976 Vrchlabí) on tšekkiläinen yhdistetyn hiihtäjä ja valmentaja. Maailmancup-tasolla hän kilpaili vuosina 1996–2006. Hän voitti maailmancupissa kolme kilpailua ja sijoittui palkintokorokkeelle 13 kertaa. Kokonaiskilpailussa hän sijoittui kolmanneksi kausilla 1998–1999 ja 1999–2000. Kaudella 2000–2001 hän sijoittui kuudenneksi. Rygl oli yhdistetyssä parempi hiihtäjä kuin mäkihyppääjä ja hän oli kuusi kertaa hiihto-osuuden nopein yhdistetyn maailmancupissa.FIS: Yhdistetyn maailmancupin tilastoja (PDF) Rygl osallistui Salt Lake Cityn ja Torinon olympialaisiin. MM-kisoihin hän osallistui vuosina 1997, 1999, 2001, 2003 ja 2005. Hänen parhaat henkilökohtaiset sijoituksensa olympialaisissa olivat 17. sija sprinttikilpailussa Torinossa 2006 ja MM-kisoissa kuudes sija Lahden 2001 normaalikilpailussa. Ladislav Ryglin isä Ladislav Rygl oli myös yhdistetyn kilpailija ja maailmanmestari vuoden 1970 MM-kisoista. Rygl valittiin vuonna 2014 Tšekin yhdistetyn maajoukkueen päävalmentajaksi. == Lähteet == * ===Viitteet=== Luokka:Tšekkiläiset yhdistetyn hiihtäjät Luokka:Urheiluvalmentajat Luokka:Vuonna 1976 syntyneet Luokka:Elävät henkilöt
Senni Eskelinen

Senni Anna Maaria Eskelinen (s. 18. lokakuuta 1986) on suomalainen sähkökanneltaja. Eskelinen on käynyt Kuopion musiikkilukion ja opiskellut sen jälkeen Sibelius-Akatemiassa kansanmusiikkiosastolla. Yksi Eskelisen yhtyeistä on rockia, jazzia ja kansanmusiikkia yhdistelevä Stringpurée Band, jonka ensialbumi Senni Eskelinen & Stringpurée Band julkaistiin huhtikuussa 2008. Eskelinen soittaa kanteletta myös Nightwishin Dark Passion Play -albumilla. Eskelinen soittaa myös kokoonpanossa Selma. Eskelinen on konsertoinut muun muassa Pori Jazzeilla ja Kaustinen Folk Music Festivaleilla sekä tehnyt kiertueen Japanissa Minna Padilla & The Helsinki Koto Ensemblen mukana. Hän on voittanut useita kanteleensoiton Suomen-mestaruuksia soolona ja eri kokoonpanoissa. ==Aiheesta muualla== * Senni Eskelisen kotisivut * Kanteleen kesätyöläinen – Eskelisen haastattelu Voimassa 5/06 * Luokka:Suomalaiset kanteleensoittajat Luokka:Suomalaiset kansanmuusikot Luokka:Vuonna 1986 syntyneet Luokka:Elävät henkilöt
Frankie Valli

Frankie Valli (oik. Francis Stephen Castelluccio; s. 3. toukokuuta 1934 Newark, New Jersey, Yhdysvallat) on yhdysvaltalainen laulaja, joka tunnetaan parhaiten The Four Seasons -yhtyeen solistina. Valli levytti The Four Seasonsin kanssa 29 top 40 -hittiä Yhdysvaltojen listoille (yhden salanimellä ”Wonder Who?”) ja yhdeksän top 40 -hittiä sooloartistina. The Four Seasonsin jäsenyyden aikana ykköshittejä olivat ”Sherry”, ”Big Girls Don’t Cry”, ”Walk Like a Man”, ”Rag Doll” ja ”December 1963 (Oh, What a Night)”. Sooloartistina Valli nousi listaykköseksi kappaleilla ”My Eyes Adored You” ja ”Grease”. Vallin todennäköisesti tunnetuin soolokappale on ”Can’t Take My Eyes off You”, joka nousi Yhdysvalloissa listakakkoseksi vuonna 1967. Vuonna 1966 äänitetty soolokappale ”You’re Ready Now” oli hitti Britanniassa, kun se nousi sijalle 11 joulukuussa 1970. Valli ja muut The Four Seasonsin alkuperäiset jäsenet Tommy DeVito, Nick Massi ja Bob Gaudio valittiin Rock and Roll Hall of Fameen vuonna 1990 sekä lauluyhtyeiden Hall of Fameen vuonna 1999. == Diskografia == === Sooloalbumit === * * * * * * * == Lähteet == == Aiheesta muualla == * Viralliset kotisivut Luokka:Yhdysvaltalaiset näyttelijät Luokka:Yhdysvaltalaiset poplaulajat Luokka:Yhdysvaltalaiset rocklaulajat Luokka:Vuonna 1934 syntyneet Luokka:Elävät henkilöt
Revolution Roulette

Revolution Roulette on Poets of the Fallin kolmas studioalbumi, joka julkaistiin 26. maaliskuuta 2008. Albumilta on julkaistu kolme singleä: "The Ultimate Fling", "Diamonds for Tears" ja "Revolution Roulette". Albumi myi kultaa jo kahden viikon päästä ilmestymisestään. Albumi nousi suoraan Suomen virallisen listan sijalle 1. == Kappaleet == == Kokoonpano == * Marko Saaresto – laulu * Olli Tukiainen – kitara * Jaska Mäkinen – kitara, taustalaulu * Jani Snellman – basso * Jari Salminen – rummut * Markus Kaarlonen – kosketinsoittimet == Arviot == * Dome.fi: * Helsingin Sanomat: * Soundi: * V2.fi: == Lähteet == == Aiheesta muualla == * Luokka:Poets of the Fallin albumit Luokka:Vuoden 2008 albumit
Toliinit

Toliinit (sanasta ’mutainen’) ovat heteropolymeerejä, jotka muodostuvat auringon ultraviolettisäteilyn vaikutuksesta yksinkertaisista orgaanisista yhdisteistä kuten metaanista tai etaanista. Maapallolla ei nykyään muodostu toliineita, koska ilmakehän hapettava vaikutus estää niiden syntymisen, mutta niitä esiintyy runsaasti aurinkokunnan ulompien kiertolaisten jäisellä pinnalla. Toliinit ovat tavallisesti väriltään punertavanruskeita. Niiden esiintyminen saattaa selittää Titanin kaasukehän tiilenruskean sävyn. Kromatografisten ja spektrografisten analyysien perusteella on päätelty, että Titanin ja Tritonin kaasukehän toliinit ovat keskenään erilaisia. ==Lähteet== Luokka:Astrokemia Luokka:Orgaaniset yhdisteet
Taivas ja helvetti

Taivas ja helvetti () on Akira Kurosawan ohjaama elokuva vuodelta 1963. Se perustuu Ed McBainin kirjoittamaan amerikkalaiseen poliisikertomukseen. Taivas tarkoittaa tässä tapauksessa yläluokan maailmaa, helvetti kaupungin satamakortteleita, joissa ihmishenki ei ole palaneen tulitikunkaan arvoinen. Se on valmistumisaikansa Japania kuvaava pureva satiiri, joka etääntyy ohjaajan aiempien teosten ihanteista. Elokuva osoittaa, miksi Kurosawaa pidetään Japanin merkittävimpänä ohjaajana. == Tarina == Kingo Gondo saa tietää, että hänen poikansa on kaapattu. Kaappaajat vaativat suurta lunnassummaa. Gondo päättää maksaa, jotta saisi poikansa takaisin, mutta paljastuu, että kaappaajilla on väärä poika, autonkuljettajan poika. Gondo joutuu hankalaan tilanteeseen, ja hän pohtii pitäisikö hänen jättää lunnassumma maksamatta. == Näyttelijät == Lähde: Viitattu 21.4.2021. == Lähteet == == Aiheesta muualla == * * * Luokka:Vuoden 1963 japanilaiset elokuvat Luokka:Akira Kurosawan ohjaamat elokuvat
Marika Tuliniemi

Marika Hannele Ylhäinen (o.s Tuliniemi, s. 19. heinäkuuta 1974 Turku) on uransa päättänyt suomalainen kuulantyöntäjä. Tuliniemi saavutti ulkoradoilla kaksi Suomen mestaruutta. Hänen ennätystuloksensa 18,09 m on vuodelta 1997, ja hän sijoittuu sillä Suomen kaikkien aikojen tilastossa neljänneksi. Seuratasolla hän edusti vuoteen 1990 Liedon Parmaa ja sen jälkeen Raision Kuulaa. Marika Tuliniemi nousi kansalliseen kuulantyönnön kärkeen 1990-luvun alussa. Kovia kilpakumppaneita tähän aikaan naisten sarjassa olivat 1980-luvulta lähtien mestaruuksia ottanut Asta Ovaska ja samaan aikaan kansalliseen kuulakärkeen noussut Karoliina Lundahl. Tuliniemi kilpaili 1990-luvun alussa alle 20-vuotiaiden EM- ja MM-kisoissa, joista huippumenestyksenä oli vuoden 1992 alle 20-vuotiaiden EM-kisavoitto San Sebastianissa. Naisten kuulantyönnön Suomen mestaruuksia hän saavutti vuosina 1995 ja 1997. Aikuisten kansainvälisissä kisoissa Tuliniemi oli kaksi kertaa. Vuoden 1993 MM-kisat Stuttgartissa päättyivät karsintaan tuloksella 16,62 m. Hän oli sen jälkeen mukana Suomen edustajana vuoden 1994 koti-EM-kisoissa Helsingissä edeten ainoana suomalaisen loppukilpailuun loppusijoituksen ollessa 11. tuloksella 16,72 m. Tuliniemi oli lukion jälkeen opiskellut Turussa fysioterapeutiksi. Vuodesta 1997 lähtien Tuuliniemi jatkoi opiskeluja Yhdysvalloissa Dallasissa saavuttaen neljän opiskeluvuoden jälkeen psykologian BSc-tutkinnon. Yhdysvalloissa oleskelun aikana hän teki huhtikuussa 1997 oman kuulaennätyksensä 18,09 m. Ura päättyi vuonna 2000 tapahtuneiden olkapää- ja polvivammojen myötä. Tuliniemellä on nimissään myös useita Suomen ikäkausiennätyksiä: ulkoradoilla 15- (14,05; 3 kilon kuulalla 16,50), 17- (16,26; 3 kilon kuulalla 18,10) ja 19-vuotiaiden (17,93) ennätys sekä sisäradoilla 17- (15,85), 19- (17,25) ja 22-vuotiaiden (17,38) ennätys. Hän voitti alle 20-vuotiaiden Euroopan mestaruuden vuonna 1993 tuloksella 17,93. ==Saavutukset== *Kuulantyöntö **Suomen mestari: 1995, 1997 **SM-hopea: 1991, 1992, 1994, 1996, 1998 **SM-pronssi: 1999 **Alle 20-vuotiaiden EM-kisat: *** EM-kulta: 1993 *** Sija 7: 1991 **Alle 20-vuotiaiden MM-kisat: *** Sija 9: 1992 ==Lähteet== * ===Viitteet=== Luokka:Suomalaiset kuulantyöntäjät Luokka:Vuonna 1974 syntyneet Luokka:Elävät henkilöt
Avoveden vaikutus lumisateeseen

Avoveden päällä syntyy tietyissä oloissa lumisadetta, jota kutsutaan usein englanninkielisellä nimellä lake-effect snow. Ilmiö on samantapainen kuin merisavun synty: kylmää ilmaa virtaa mantereelta lämpimän vesialueen päälle, lämpötilaero saa aikaan konvektiota, ja haihtunut vesi härmistyy lumihiutaleiksi.What Causes Lake-Effect Snow Squalls Weather Doctor Avovesi aiheuttaa lumisateita voimakkaan jäähtymisen yhteydessä alkutalvesta, kun järvet ja meri ovat vielä suhteellisen lämpimiä, mutta mantereelta virtaa erittäin kylmää ilmaa. Koska sadetta aiheuttava syy ei liiku, lumisade jatkuu samalla alueella kunnes tuuli kääntyy tai vesi jäähtyy. Sade voi jatkua sopivien tuulten vallitessa päiväkausia. Ilmiö tunnetaan parhaiten Pohjois- Amerikan Suurilta järviltä, jossa se voi tuoda metrin lunta järvenrannan kaupunkeihin. Se vaikuttaa kuitenkin kaikilla kylmillä mantereilla ja havaitaan parhaiten suhteellisen kapeiden merialueiden rannoilla. Suomen järvet ovat niin matalia, että ne ehtivät useimpina vuosina jäähtyä ennen kuin ilma on tarpeeksi kylmää järvikuurojen syntymiseen. Pohjanlahden vaikutus aiheuttaa merkittäviä lumipyryjä useimmiten Ruotsissa, kun kylmä ilma tulee Siperiasta Suomen poikki ja meren yli. Esimerkiksi joulukuun alussa 1998 saatiin Gävlen seudulla 150 cm lunta. Suomenlahden vaikutus tunnetaan useimmin Viron pohjoisrannikolla mutta myös Suomen etelärannikolla. Esimerkiksi marraskuussa 2004 satoi Uudenmaan rannikolla noin 30 senttiä lunta ja paikoin kuultiin jopa ukkosta. Kreikka ja Japaninmeri ovat tunnettuja ilmiön esiintymispaikkoja.Lake effect snow Weather online Grönlanti ja Etelämanner aiheuttavat massiivisia lumipyryjä lähimerille, mutta koska siellä sade putoaa meriveteen eikä vastarannalle, korkeita nietoksia ei synny. Avoveden vaikutuksen epävirallinen ennätys on 77 tuumaa (196 cm) vuorokaudessa Montaguessa tammikuussa 1997. Samassa paikassa kertyi vuoden 2002 alussa 127 tuumaa (323 cm) lunta viikon aikana. == Lähteet == == Aiheesta muualla == * * Luokka:Lumi Luokka:Meteorologia
Rebecca De Mornay

Rebecca De Mornay (s. 29. elokuuta 1959) on yhdysvaltalainen näyttelijä. Hän syntyi Santa Rosassa Kaliforniassa. Isäpuolen kuoltua Rebeccan ollessa viiden tyttö muutti äitinsä kanssa Eurooppaan; hän opiskeli Englannissa ja Itävallassa. Hänen saksan kielen taitonsa on yhä sujuva. De Mornay nousi kansainväliseen maineeseen roolista elokuvassa Riskibisnes (1983). Myöhempien elokuvien joukossa ovat Matka unelmiin (1985), Pakojuna (1985), Ja Jumala loi naisen (1987), Käsi, joka kehtoa keinuttaa (1992), The Three Musketeers (1993), Getting Out (1994) ja Älä luota vieraisiin (1995). De Mornay esiintyi myös minisarjassa Stephen Kingin Hohto (1997). De Mornay näyttelee myös Netflixin alkuperäissarja Jessica Jonesissa Dorothy Walkeria. De Mornay seurusteli aiemmin Leonard Cohenin kanssa, ja hän oli yksi The Future -albumin (1992) tuottajista. Hänellä on kaksi tytärtä. == Aiheesta muualla == * De Mornay, Rebecca De Mornay, Rebecca De Mornay, Rebecca
Johann Deisenhofer

Johann Deisenhofer (s. 30. syyskuuta 1943 Zusamaltheim) on saksalainen biokemisti. Hän sai Nobelin kemianpalkinnon vuonna 1988 fotosynteettisen keskuksen löytämisestä Rhodopseudomonas viridis -bakteerista. Deisenhofer jakoi palkinnon Robert Huberin ja Hartmut Michelin kanssa. Deisenhofer valmistui tohtoriksi vuonna 1974 Münchenin teknillisestä yliopistosta vuonna 1974 tutkimustyöstä, jonka hän teki Max Planck -instituutille. Siellä hän toimi vuoteen 1988 asti, jolloin hän siirtyi Howard Hughesin lääketieteelliseen instituuttiin. Yhdessä Huberin ja Michelin kanssa Deisenhofer selvittivät tietyistä fotosynteesiin pystyvissä bakteereissa olevan proteiinin rakenteen. Tällä bakteerin solukalvoon kiinnittyvällä proteiinilla on tärkeä rooli yksinkertaisissa fotosynteesireaktioissa. Deisenhofer, Huber ja Michel selvittivät yli 10 000 atomia käsittävän proteiinikompleksin röntgenkristallografiatekniikalla. Heidän työnsä oli tärkeä askel bakteerien ja kasvien fotosynteettisten prosessien yhtäläisyyksien tuntemisessa.Johann Deisenhofer Encyclopedia Britannica == Lähteet == Luokka:Nobelin kemianpalkinnon saajat Luokka:Saksalaiset biokemistit Luokka:Vuonna 1943 syntyneet Luokka:Elävät henkilöt
Otanmäen kaivos

Otanmäen kaivos oli Otanmäki Oy:n ja vuoden 1968 fuusioitumisen jälkeen Rautaruukki Oy:n kaivos, joka sijaitsee entisen Vuolijoen kunnan alueella Kajaanissa. Kaivos oli toiminnassa vuodet 1949–1985. Tuona aikana kaivoksesta louhittiin noin 33,1 miljoonaa tonnia malmia, mikä tekee Otanmäestä Suomen suurimman rautakaivoksen. Kaivos tuotti rauta-vanadiinimalmia. Sivutuotteena syntyi myös ilmeniittiä, joka aiheutti suuria ympäristöongelmia. Ne ratkaistiin osittain aloittamalla ilmeniitin käyttö 1960-luvun alussa titaanidioksidin valmistukseen Vuorikemia Oy:n tehtailla Porissa. Viitattu 13.8.2013. Kaivostoiminnan loputtua kannattamattomana sinne rakennettiin Otanmäen vaunutehdas. Kaivos oli kunnalle merkittävä työllistäjä, ja Otanmäestä muodostui Vuolijoen kunnan keskustaa mittavampi ”sivukylä”. Vuolijoen kunta liitettiin Kajaanin kaupunkiin vuonna 2007. == Uudet suunnitelmat kaivoksen avaamiseksi == Vuonna 2012 perustettu Otanmäki Mine Oy suunnittelee kaivosten (Otanmäki ja Vuorokas) avaamista uudelleen raaka- aineiden maailmanmarkkinahintojen nousun turvin. Päätuotteina olisivat vanadiinipentoksidi, ilmeniittirikaste ja rautapelletit. Kaivos tuottaisi vähäisessä määrin myös pyriittiä. Tuotanto aloitettaisiin avolouhoksella ja jatkettaisiin maanalaisena kaivoksena. Lisäksi yhtiö tutkii alueen useita satelliittimalmioita ja alueella tavattavien harvinaisien maametallien (REE) hyödyntämistä tulevaisuudessa. Kaivoksen tuotannon oli alun perin tarkoitus alkaa vuonna 2019, mutta hanke on viivästynyt . == Lähteet == Luokka:Suomen kaivokset Luokka:Vuolijoki Luokka:Kajaanin rakennukset ja rakennelmat
Simpsonit (3. tuotantokausi)

Simpsoneiden 3. tuotantokausi käynnistyi Yhdysvalloissa 19. syyskuuta 1991 ja päättyi 7. toukokuuta 1992. Joe Mantegna ja Frank Welker tekevät ensimmäisen merkittävän esiintymisensä. Kaudella vierailevat Michael Jackson, Kipp Lennon, Lona Williams, Magic Johnson, Chick Hearn, Jon Lovitz, Jackie Mason, Frank Welker, Aerosmith, Phil Hartman, Joe Mantegna, Sting, Wade Boggs, José Canseco, Roger Clemens, Ken Griffey, Jr., Don Mattingly, Steve Sax, Mike Scioscia, Ozzie Smith, Terry Cashman, Darryl Strawberry, Steve Allen, Beverly D'Angelo, Kelsey Grammer, Spinal Tap, Christopher Guest, Michael McKean, Kimmy Robertson, Danny DeVito ja Joe Frazier. ==Jaksoluettelo== ===Mies vaaleanpunaisessa paidassa (Stark Raving Dad)=== ===Totuus ja oikeus (Mr. Lisa Goes to Washington)=== ===Ystävä hädässä (When Flanders Failed)=== ===Suosikki (Bart the Murderer)=== ===Voimalan sankari (Homer Defined)=== ===Teit' isäin astumaan (Like Father, Like Clown)=== ===Painajaisia (Treehouse of Horror II)=== ===Lisan ratsu (Lisa's Pony)=== ===Hyvä isä (Saturdays of Thunder)=== ===Homerin tuliliemi (Flaming Moe's)=== ===Voimala kaupan (Burns Verkaufen der Kraftwerk)=== ===Ensimmäiset vuodet (I Married Marge)=== ===Hätähuuto kaivosta (Radio Bart)=== ===Lisan sunnuntait (Lisa the Greek)=== ===Superäiti lomalla (Homer Alone)=== ===Kirjeystävä (Bart the Lover)=== ===Ihmemaila (Homer at the Bat)=== ===Kaksi uraa (Separate Vocations)=== ===Koira kuoleman partaalla (Dog of Death)=== ===Eversti Homer (Colonel Homer)=== ===Musta leski (Black Widower)=== ===Oton seikkailut (The Otto Show)=== ===Kuin Romeo ja Julia (Bart's Friend Falls in Love)=== ===Velipuolen paluu (Brother, Can You Spare Two Dimes?)=== == Lähteet == Simpsonit (03. tuotantokausi)
Anssi Kankkonen

Anssi Antero Kankkonen (s. 11. lokakuuta 1968 Lahti) on suomalainen golfaaja. Hänen isänsä on mäkihypyn olympiavoittaja Veikko Kankkonen. Anssi Kankkonen on voittanut golfissa yli kymmenen SM-mitalia vuodesta 1986 alkaen. Hän sai vuonna 1992 Mikael Piltzin kanssa ensimmäisenä suomalaisena varsinaisen pelioikeuden golfin Euroopan-kiertueelle. Hän on ensimmäinen suomalainen, joka on voittanut Euroopan haastajakiertueella kolme kilpailua: kerran vuonna 1995 ja kahdesti vuonna 1997. Mäkihypyssä hän voitti joukkuekilpailun Suomen mestaruuden Lahden Hiihtoseuran joukkueessa vuonna 1985. Kankkonen kouluttaa golfaajia Golf Pirkkalassa. == Lähteet == Luokka:Suomalaiset golfaajat Luokka:Suomalaiset mäkihyppääjät Luokka:Vuonna 1968 syntyneet Luokka:Elävät henkilöt
Bruno Bellone

Bruno Bellone (s. 14. maaliskuuta 1962 Toulon, Ranska) on ranskalainen entinen jalkapalloilija, joka pelasi hyökkääjänä. Hän pelasi Ranskan joukkueessa 34 ottelua, joissa hän teki kaksi maalia. Näistä maaleista toinen oli vuoden 1984 EM-kisojen finaalissa, kun Ranska voitti Espanjan. Hän edusti Ranskaa myös vuosien 1982 ja 1986 MM-kisoissa. Näissä kisoissa Ranska sijoittui kolmanneksi (1986) ja neljänneksi (1982). Seurajoukkueurallaan Bellone pelasi AS Monacossa, AS Cannesissa ja Montpellier HSC:ssä. == Lähteet == == Aiheesta muualla == * Pelaajaprofiili Ranskan jalkapalloliiton sivuilla Luokka:Ranskalaiset jalkapalloilijat Luokka:Vuonna 1962 syntyneet Luokka:Elävät henkilöt Luokka:Jalkapallon Euroopan mestarit
Flower of Scotland

Flower of Scotland () on Skotlannin epävirallinen kansallislaulu, jonka sävelsi Roy Williamson. Laulun esitti kansanlauluyhtye The Corries vuonna 1967The Corries - verkkosivut – (ladattu 15.03.2008). Laulussa viitataan skottien saavuttamaan voittoon Englannista vuonna 1314. Flower of Scotland on erityisen suosittu Skotlannin rugby- ja jalkapalloharrastajien keskuudessa ja se esitetään Skotlannin maaotteluiden edellä kansallislauluna. Tällöin yleensä lauletaan ensimmäinen ja kolmas säkeistö. ==Sanat== ===Englanniksi=== O Flower of Scotland, When will we see, Your like again, That fought and died for, Your wee bit Hill and Glen, And stood against him, Proud Edward's Army, And sent him homeward, Tae think again. The hills are bare now, And autum leaves lie thick and still, O'er land that is lost now, Which those so dearly held, And stood against him, Proud Edward's Army, And sent him homeward, Tae think again. Those days are past now, And in the past They must remain, But we can still rise now, And be the nation again, That stood against him, Proud Edward's Army, And sent him homeward, Tae think again. ===Gaelin kielellä=== O Fhlùir na h-Alba, cuin a chì sinn an seòrsa laoich a sheas gu bàs 'son am bileag feòir is fraoich, a sheas an aghaidh feachd uailleil Iomhair 's a ruaig e dhachaidh air chaochladh smaoin? Na cnuic tha lomnochd 's tha duilleach Foghair mar bhrat air làr, am fearann caillte dan tug na seòid ud gràdh, a sheas an aghaidh feachd uailleil Iomhair 's a ruaig e dhachaigh air chaochladh smaoin. Tha 'n eachdraidh dùinte ach air dìochuimhne chan fheum i bhith, is faodaidh sinn èirigh gu bhith nar Rìoghachd a-rìs a sheas an aghaidh feachd uailleil Iomhair 's a ruaig e dhachaidh air chaochladh smaoin. O Fhlùir na h-Alba, cuin a chì sinn an seòrsa laoich a sheas gu bàs 'son am bileag feòir is fraoich, a sheas an aghaidh feachd uailleil Iomhair 's a ruaig e dhachaidh air chaochladh smaoin? ==Lähteet== Luokka:Kansallislaulut Luokka:Skotlannin musiikki Luokka:Skotlanti
Kerry Washington

Kerry Marisa Washington (s. 31. tammikuuta 1977 Bronx, New York) on yhdysvaltalainen näyttelijä. Hänen tunnetuimmat roolinsa ovat sarjoista Boston Legal ja Scandal, joista jälkimmäisessä hän näytteli pääroolia. Washington aloitti televisiouransa vuonna 1994. Elokuvissa hän on esiintynyt vuodesta 2000 alkaen. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 Our Song Our Song Lanisha Brown 2001 Save the Last Dance Save the Last Dance Chenille 2001 Lift Lift Niecy 2002 Bad Company Bad Company Julie 2003 The United States of Leland The United States of Leland Ayesha 2003 Ihmisen tahra The Human Stain Ellie 2003 Sin Sin Kassie 2004 Kunniataistelu Against the Ropes Renee 2004 She Hate Me She Hate Me Fatima Goodrich 2004 Ray Ray Della Bea Robinson 2005 Lakanoiden välissä Sexual Life Rosalie 2005 Mr. & Mrs. Smith Mr. & Mrs. Smith Jasmine 2005 Fantastic Four Fantastic Four Alicia Masters 2006 LiTTLEMAN LiTTLEMAN Vanessa 2006 The Last King of Scotland The Last King of Scotland Kay Amin 2006 The Dead Girl The Dead Girl Rosetta 2007 Uskollisuus koetuksella I Think I Love My Wife Nikki Tru 2007 Fantastic Four: Hopeasurffari Fantastic Four: Rise of the Silver Surfer Alicia Masters 2008 Santa Annan ihme Miracle at St. Anna Zana Wilder 2008 Lakeview Terrace – tarkkailun alla Lakeview Terrace Lisa Mattson 2009 Life Is Hot in Cracktown Life Is Hot in Cracktown Marybeth 2009 Äidit & lapset Mother and Child Lucy 2010 Night Catches Us Night Catches Us Patricia Wilson 2010 For Colored Girls For Colored Girls Kelly / Blue 2011 The Details The Details Rebecca Mazzoni 2012 Django Unchained Django Unchained Broomhilda von Shaft A Thousand Words A Thousand Words Caroline McCall 2013 Peeples Peeples Grace Peeples 2017 Autot 3 Cars 3 Natalie Certain (ääni) Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1994 ABC Afterschool Specials Heather ”Magical Make-Over” 1996 Standard Deviants Kerry 2001 NYPD Blue Maya Young ”Franco, My Dear, I Don't Give a Damn” 2001 Deadline Tina Johnson ”The Undesirables” 2001 Kova laki Allie Lawrence ”3 Dawg Night” 2001 100 Centre Street 5 jaksoa 2002 Oikeuden puolesta Drea Westbrook ”The Next Life” 2004 Wonderfalls Mahandra McGinty ”Unaired Pilot” 2004–2006 Boston Legal Chelina Hall 5 jaksoa 2008 Vihjeet hukassa Mira Gaffney ”There’s Something About Mira” 2010 Black Panther Princess Shuri / Baker Woman 5 jaksoa 2012–2015 Scandal Olivia Pope 64 jaksoa 2018 How To Get Away with Murder Olivia Pope 2 jaksoa == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt
Larry Jansen

Lawrence Joseph ”Larry” Jansen (16. heinäkuuta 1920 – 10. lokakuuta 2009) oli yhdysvaltalainen baseballpelaaja. Hän pelasi Major League -tasolla vuosina 1947–1956. Oregonissa syntyneen Jansenin ammattilaisjoukkueina olivat San Francisco Giants ja Cincinnati Reds. Hän oli vuonna 1951 yhdessä Sal Maglien kanssa National Leaguen win champion. Hän pelasi kahdessa tähdistöottelussa. Jansen työskenteli myöhemmin valmentajana. Hänellä on paikka Oregon Sports Hall of Famessa. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1920 syntyneet Luokka:Vuonna 2009 kuolleet
Joseph Paxton

Joseph Paxton (3. elokuuta 1803 - 8\. kesäkuuta 1865) oli englantilainen puutarhuri ja arkkitehti, jonka suunnittelutöistä tunnetaan parhaiten Lontooseen maailmannäyttelyä varten rakennettu Kristallipalatsi. Hänet valittiin parlamenttiin 1854. Paxton toimi nuorena Horticultural Societyn puutarhurina. Siellä William Cavendish (Devonshiren 6. herttua) tutustui Paxtoniin ja palkkasi tämän kartanonsa Chatsworthin pääpuutarhuriksi. Paxton ja Cavendish kehittivät tiloille kasvihuoneita ja erikoistuivat orkideoiden kasvatukseen, joissa Chatsworthin kokoelmasta tuli maan kuuluisin.William George Spencer Cavendish (1790 - 1858) Orchidologists Vuoden 1851 Lontoon maailmannäyttelyyn tarjotut kasvit oli hylätty varsinaisesta näyttelyhallista. Paxton kuuli ongelmasta ja suunnitteli sinne samantyyppisen kasvihuoneen joita hän oli teettänyt Chatsworthiin. Rakennuksen nimeksi tuli Crystal Palace ja siitä tuli maailmankuulu.Joseph Paxton (1803 - 1865) Historic figures BBC == Katso myös == * Cavendish-banaani == Lähteet == == Aiheesta muualla == Luokka:Brittiläiset arkkitehdit Luokka:Brittiläiset poliitikot Luokka:Vuonna 1803 syntyneet Luokka:Vuonna 1865 kuolleet
Hikone

Hikone () on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin itäosassa Biwajärven rannalla Suzukavuorten länsipuolella. Hikonessa on 112 657 asukasta (vuonna 2017) ja sen pinta-ala on 196,87 neliökilometriä. Edo-kaudella 1600–1800-luvuilla Hikone kehittyi Ii-klaanin hallinnassa linnanaluskaupunkina. Kaupunkioikeudet Japanin nykyisen kuntalaitoksen puitteissa se sai vuonna 1937. Kaupungin merkittävin nähtävyys on alkuperäisessä asussaan säilynyt Hikonen linna, joka on nimitetty yhdeksi Japanin kansallisaarteista. Linnaan liittyvät niin ikään Ii-klaanin 1600-luvulla rakennuttamat Genkyūenin puutarha ja Rakurakuenin palatsi. Hikone on säilyttänyt monia japanilaisen linnanaluskaupungin piirteitä. Kaupunkia palvelevat JR Nishi-Nihonin Biwako-linja (osa Tōkaidō- päälinjaa) sekä Ōmi-rautateiden päälinja ja Taga-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Hikonessa asemaa. == Ystävyyskaupungit == Hikonella on kaksi ystävyyskaupunkia: * Ann Arbor, Michigan, Yhdysvallat * Xiangtan, Hunan, Kiina == Kuvia == Tiedosto:Hikone Castle and Sakura1 DSCN3676 20070410.JPG|Hikonen linna Tiedosto:Genkyuen10s3200.jpg|Genkyūenin puutarhaa == Lähteet == == Aiheesta muualla == *Kaupungin internetsivut Luokka:Shigan prefektuurin kaupungit
The Eye of Judgment

The Eye of Judgment on PlayStation 3:lle vuonna 2007 julkaistu vuoropohjainen keräilykorttipeli, joka hyödyntää PlayStation Eye -kameraa. == Pelimekaniikka == Pelialustana on 3×3-kokoinen ruudukko, ja tavoitteena on saada ensimmäisenä viisi korttia pöytään tai saada toisen kortit loppumaan kesken. Ruudukot on jaoteltu viiteen eri elementtiin: Tuli (Fire), Vesi (Water), Maa (Earth), Metsä (Wood) ja Bioliitti (Biolith). Bioliittia lukuun ottamatta saman elementit kortit saavat omassa ruudussaan kahden energian bonuksen ja vastaelementissään (esimerkiksi Tuli → Vesi) menettävät kaksi. Kenttiä voi myös pyöräyttää ympäri kesken pelin, jolloin tulikentästä saattaa tulla vesikenttä. Kortteja pelataan pöytään käyttämällä manaa, jota myös loitsukortit usein tarvitsevat toimiakseen. == Kortit == Pelin julkaisussa kortteja tuli ensin 110 erilaista, mutta maaliskuun lopussa julkaistiin 100 lisää, ja Set 3 laajennus tuli vuoden 2008 loppupuolella. Suomessa kortteja voi ostaa kahdeksan kortin pusseissa (sisältää viisi Commonia, kaksi Uncommonia ja yhden Raren tai Ultra raren kortin). Joskus Ultra Raren tilalta löytyy harvinainen Phantom-kortti, jossa ei ole hahmon kuvaa tai tietoja ollenkaan. Lisäksi myynnissä on myös valmiita 30 kortin Theme Deckejä, joissa on myös kortteja joita ei normaaleista korttipusseista saa ollenkaan. == Linkit == * Virallinen The Eye of Judgment -sivusto Luokka:PlayStation 3 -pelit Luokka:Vuoden 2007 videopelit
Rinaldo Nocentini

Rinaldo Nocentini (s. 25. syyskuuta 1977 Montevarchi) on italialainen maantiepyöräilijä, joka kilpaili ammattilaisena vuosina 1999–2019. Hän sijoittui toiseksi vuoden 2008 Pariisi–Nizza-ajossa kolme sekuntia Davide Rebellinille hävinnenä. Ranskan ympäriajossa 2009 hän kantoi kokonaiskilpailun johtajan maillot jaune -paitaa ensimmäisenä italialaisena yhdeksään vuoteen. Nocentini lopetti uransa vuonna 2019. Vuonna 2020 hän sai neljän vuoden kilpailukiellon biologisen dopingpassin perusteella. Kaikki hänen tuloksensa vuoden 2018 alusta lähtien hylättiin. == Saavutuksia == ;1995 :Maantieajon junioreiden MM-kilpailu, pronssia ;1998 :Maantiajon alle 23-v. MM-kilpailu, hopeaa ;1999 :Tour de Langkawi, 9. ja 10. etapin voitto ;2003 :Giro di Toscana, voitto :Itävallan ympäriajo, mäkikilpailun voitto ;2004 :Puolan ympäriajo, 5. etapin voitto :Italian ympäriajo, 16. etapilla toinen :Giro dell'Emilia, kolmas ;2005 :Subida al Naranco, voitto ;2006 :Coppa Placci, voitto :Giro del Veneto, voitto :Giro dell'Appennino, voitto :Tre Valli Varesine, toinen ;2007 :GP Miguel Indurain, voitto :Välimeren ajo, 4. etapin voitto :La Flèche Wallonne, kuudes ;2008 :Gran Premio di Lugano, voitto :Pariisi–Nizza-ajo, kokonaiskilpailussa toinen :Tour du Haut Var, toinen :Milano–San Remo, seitsemäs :Italian ympäriajo, 18. etapilla kolmas ;2009 :Kalifornian ympäriajo, 7. etapin voitto :La Flèche Wallonne 10.sija :Ranskan ympäriajo, kokonaiskilpailussa 14. ;2010 :Välimeren ajo, kokonaiskilpailun voitto :Tour du Haut Var, 1. etapin voitto ;2012 :Tirreno–Adriatico, kokonaiskilpailussa neljäs :Espanjan ympäriajo, kokonaiskilpailussa 18. ;2013 :Strade Bianche, kolmas :Espanjan ympäriajo, 13. etapilla toinen ;2014 :Milano–Torino, toinen ;2016 :Grande Prémio Internacional de Torres Vedras, kokonaiskilpailun voitto ;2017 :Volta ao Alentejo, kokonaiskilpailussa toinen, 1. etapin voitto ;2018 :La Tropicale Amissa Bongo, 3. ja 6. etapin voitto == Lähteet == *Rinaldo Nocentini Trap-Friis -tietokannassa *Rinaldo Nocentini Cycling Archives -tietokannassa === Viitteet === Luokka:Italialaiset maantiepyöräilijät Luokka:Dopingrikkomuksesta tuomitut pyöräilijät Luokka:Dopingrikkomuksesta tuomitut italialaiset Luokka:Vuonna 1977 syntyneet Luokka:Elävät henkilöt
Aivo- ja selkäydinkalvot

Aivo- ja selkäydinkalvot () ovat keskushermostoa sekä näköhermoja ympäröivä rakenne. Aivo- ja selkäydinkalvoja on kolme kappaletta. Sisimpänä on pehmytkalvo tai pehmeäkalvo (), joka myötäilee tarkasti aivojen ja selkäytimen pintojen muotoja. Keskimmäinen aivokalvo on lukinkalvo () ja uloin aivokalvo on kovakalvo (), joka koostuu kahdesta eri lehdestä. Kovakalvo toimii pään alueella myös kallon luukalvona. Selkärangassa on oma luukalvonsa, jonka vuoksi selkärangan ja kovakalvon väliin jää tyhjä tila, jota kutsutaan epiduraalitilaksi. ==Aivokalvojen väliset tilat== Lukinkalvo kiinnittyy pehmytkalvoon sidekudospylväillä muodostaen lukinkalvonontelon eli subaraknoidaalitilan. Subaraknoidaalitila on aivo-selkäydinnesteen täyttämä. Kovakalvon ja lukinkalvon väliin jää selkärangassa subduraalitila, joka on ekstrasellulaarinesteen täyttämä ahdas ontelo. Dura materin lehtien välissä on epiduraalitila. Luokka:Anatomia
Ben Balistreri

Benjamin Balistreri on yhdysvaltalainen animaattori, joka on ollut yhteensä viisi kertaa Annie-palkinnon ehdokkaana storyboardien ja hahmojen suunnittelun myötä. Balistreri aloitti uransa Disneyllä 1990-luvulla ja on samalla työskennellyt Nickelodeonilla ja hetkellisesti Cartoon Network Studiosilla. ==Filmografia== ===Elokuvat=== * Mickey's Once Upon a Christmas (1999) * Pieni merenneito II: Atlantiksen salaisuus (2000) * Kaunotar ja Kulkuri 2: Pepin seikkailut (2001) * Tarzan & Jane (2002) * Notre Damen kellonsoittaja 2 (2002) * Atlantis – Milon paluu (2003) * Leijonakuningas 3 – Hakuna Matata (2004) * The Fairly OddParents in: Channel Chasers (2004) ===Televisiosarjat=== * Clerks (2001) * Danny Phantom (2004–2006) * Foster's Home for Imaginary Friends (2006–2008) ==Aiheesta muualla== * Balistrerin virallinen blogi * Balistrerin haastattelu * * movies.nytimes.com * tv.msn.com Luokka:Yhdysvaltalaiset animaattorit Luokka:Amerikanitalialaiset Luokka:Syntymävuosi puuttuu Luokka:Elävät henkilöt
Pruitt Taylor Vince

Pruitt Taylor Vince (s. 5. heinäkuuta 1960 Baton Rouge, Louisiana, Yhdysvallat) on yhdysvaltalainen näyttelijä. Hän syntyi Baton Rougessa, Louisianassa, ja opiskeli Louisianan osavaltionyliopistossa. Vince sai vierailustaan televisiosarjassa Harkittu murha Emmy-palkinnon vuonna 1997. Hän on esiintynyt myös lukuisissa elokuvissa, kuten Baarikärpänen (1987), Ansassa (2002) ja Constantine (2005). Lisäksi hän on esiintynyt televisiosarjoissa The Walking Dead (2011), Mentalist (2010–2013) ja S.H.I.E.L.D. Agentit (2017–2018). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Melville Baker

Melville Baker (24. huhtikuuta 1901 – 10. huhtikuuta 1958) oli yhdysvaltalainen elokuvakäsikirjoittaja. Hänen töidensä joukossa ovat Sirkuspoika (1928), Romanttinen yö (1930), Ikuinen miehekkyys (1931), Viettelijä (1932), Rakastuneita naisia (1936) ja Viimeinen pari ulos (1943). Baker menehtyi sydänkohtaukseen Nizzassa, Ranskan Rivieralla vain 56 vuoden ikäisenä. == Aiheesta muualla == * Luokka:Yhdysvaltalaiset elokuvakäsikirjoittajat Luokka:Vuonna 1901 syntyneet Luokka:Vuonna 1958 kuolleet
Heikki Kannisto

Heikki Albert Kannisto (vuoteen 1906 Henrik Albert Candelin; 19. tammikuuta 1898 Oulu – 19. helmikuuta 1957 Oulu) oli suomalainen poliitikko ja juristi. ==Elämä== Kannisto kirjoitti ylioppilaaksi Oulun lyseosta 1917, suoritti oikeustutkinnon 1921 ja sai varatuomarin arvon vuonna 1925. Hän toimi asianajajana ensin Porvoossa vuosina 1922–1924 ja sitten Oulussa 1924–1928. Kannisto toimi myös Oulun kaupunginvoutina 1925–1928. Hänet valittiin Oulun kunnallispormestariksi vuonna 1928. Ensimmäisen kerran Kannisto valittiin eduskuntaan Oulun eteläisen vaalipiirin edustajana vuoden 1936 vaaleissa Kansallisen Edistyspuolueen vaalilistoilta. Oulun vaalipiiristä Kannisto valittiin eduskuntaan vuosina 1945, 1948 ja 1951. Vuosina 1945–1946 Kannisto oli yksi eduskunnan valitsemista sotasyyllisyysoikeuden jäsenistä ja yksi neljästä, jotka oikeudenkäynnin loppuun saakka vaativat kaikkien syytettyjen vapauttamista syytteistä.Soini, Yrjö: Kuin Pietari hiilivalkealla: sotasyyllisyysasian vaiheet 1944–1949, s. 365. Helsinki: Otava, 1956. Kannisto joutui eroamaan eduskunnasta sairautensa vuoksi vuonna 1952 ja hänen tilalleen eduskuntaan nousi Armas Leinonen. Kannisto toimi edistyspuolueen puheenjohtajana vuosina 1949–1951. Helmikuussa 1951 perustettiin Suomen Kansanpuolue, johon myös Kannisto liittyi ja edistyspuolue hajosi ja lakkautettiin jo saman vuoden keväällä. Kannisto toimi oikeusministerinä Kekkosen I hallituksessa 1950–1951 ja sisäasiainministerinä Tuomiojan hallituksessa 1953–1954. == Lähteet == == Aiheesta muualla == * * Luokka:Kansanedustajat Luokka:Kansallisen Edistyspuolueen poliitikot Luokka:Suomen Kansanpuolueen poliitikot Luokka:Suomen oikeusministerit Luokka:Suomen sisäministerit Luokka:Oulun pormestarit ja kaupunginjohtajat Luokka:Kansallisen Edistyspuolueen puheenjohtajat Luokka:Suomalaiset asianajajat Luokka:Oulun kaupunginvaltuutetut Luokka:Oulun vaalipiiri Luokka:Oulun läänin eteläinen vaalipiiri Luokka:Vuonna 1898 syntyneet Luokka:Vuonna 1957 kuolleet
Nadine Coyle

Nadine Elizabeth Louise Coyle on irlantilainen laulaja, lauluntekijä, malli sekä näyttelijä, joka nousi kuuluisuuteen vuonna 2002 popyhtye Girls Aloudin jäsenenä. Yhtye rikkoi 25 miljoonan myydyn äänitteen rajan toukokuussa 2009. Coyle julkaisi sooloalbuminsa Insatiable marraskuussa 2010 oman levy-yhtiönsä Black Pen Labelsin nimissä tehden yhteistyötä tavarakeskus Tescon kanssa. Levyn ensimmäinen single oli albumin nimikappale. Albumi sijoittui sijalle 20. Irlannin ja sijalle 47. Englannin levylistalla. == Lapsuus ja nuoruus == Nadine Coyle syntyi Derryssa, Pohjois-Irlannissa, 15. kesäkuuta 1985. Hänen vanhempansa ovat Lillian ja Niall Coyle, jotka huomasivat tyttärensä laulunlahjat hänen ollessaan vasta kaksivuotias laulaessaan The Drifters -nimisen kappaleen "Saturday Night at the Movies". Coyle ei ollut kiinnostunut opiskelusta, mutta sai kuitenkin hyviä arvosanoja. Hän teki demon, joka sisälsi cover-versiot kappaleista "Fields of Gold", Somewhere Over the Rainbow", "Love Is" sekä aarian "Summertime". == Girls Aloud == Opiskellessaan vuonna 2001 Nadine Coyle osallistui Irlannin versioon laulukilpailusta "Popstars", jossa pääsi loppuun saakka lunastaen paikkansa yhtyeessä "Six", johon kuului nimen mukaisesti kuusi voittajajäsentä: kolme miestä ja kolme naista. Tulosten selvittyä paljastui kuitenkin, että Nadine oli valehdellut ikänsä - hän oli vasta 16-vuotias, kun alaikäraja kilpailuun osallistumiselle oli 18 vuotta. Nadine joutui palaamaan koulunpenkille ja hänet korvattiin toisella naislaulajalla. Vuonna 2002 alkoi Englannin toisen Popstars- tuotantokauden koelaulut, joissa oli tuomarina myös Irlannin versiosta tuttu Louis Walsh. Walsh houkutteli Nadinen osallistumaan kilpailuun. Lopputuloksena oli jälleen finaali - ja tällä kertaa katsojien äänestämänä - paikka viisihenkisessä tyttöbändissä. Luokka:Irlantilaiset laulajat Luokka:Poplaulajat Luokka:Elävät henkilöt Luokka:Vuonna 1985 syntyneet
Yamato-kausi

Yamato-kausi () on ajanjakso Japanin historiassa, jolloin Japanin keisarikunta hallitsi nykyisestä Yamaton provinssista, joka tunnetaan nykyisin Naran prefektuurina. Perinteisesti Yamato-kauden sanotaan alkaneen vuonna 250 ja päättyneen vuonna 710 (Kofun-kausi n. 250-538, Asuka-kausi 538-710), mutta Yamaton hallinnon todellisesta alkamisvuodesta on kiistelty. Ympäri Japania levittäytyneet poliittiset ryhmittymät olivat haastaneet hallinnon ylivallan jossain vaiheessa Kofun-kautta. On kuitenkin varmaa, että 500-luvulla Yamato- klaaneilla oli paljon vaikutusvaltaa naapuriklaaneihin. == Yamato-valtio == Varhaisimman, Yamato-nimellä tunnetun japanilaisen valtion synty on ajoitettu Kofun-kauden alkuun. Tällöin yksi kylävaltioista keskisessä Japanissa, nykyisen Osakan-Kioton alueen lähistöllä sijainnut Yamato vahvisti asemaansa niin, että se sai liitetyksi alaisuuteensa muut pikkuvaltiot. Uuden kauden näkyvimmät ulkoiset tunnusmerkit olivat hautakummut (kofun), joita hallitseva eliitti oli alkanut rakentaa Yamato-tasangoille 200-luvun puolivälin jälkeen. Mahtavimmat olivat massaltaan suurempia kuin Egyptin pyramidit. Muodoltaan ne saattoivat olla pyöreitä, neliskulmaisia tai avaimen reiän mallisia. Hautakumpujen rakentaminen lopetettiin 600-luvulla buddhalaisuuden vaikutuksesta. Japanin valtion synty on liitetty sotilasaristokratian johtaman uudentyyppisen yhteiskunnan muodostumiseen. On oletettu, että kysymyksessä oli joko Yayoi-kulttuurin uusi kehitysvaihe tai mantereelta tullut ratsastajakansa, joka alisti Yayoi-kauden asukkaat ja yhdisti Japanin. Viimeksi mainitusta teoriasta seuraisi myös se, että keisarillinen suku on todennäköisesti alun perin tullut Koreasta, ehkä Mimanasta, jota on pidetty joko japanilasten eteläisestä Koreasta valtaamana tukikohtana tai sitten Koreasta valtaamana tukialueena. Yamato-valtion alkuperän selvittämistä monimutkaistaa vielä se, että jo ennen kyseisen valtion syntyä Japaniin oli muodostunut löyhä liittovaltio Yamatai, jota johti kuningatar Himiko. Kiinalaisten lähteiden mukaan hän yhdisti 30 valtiota ja lähetti vuonna 239 lähetystön Kiinaan. Yamato-valtion synnyn taustalla oli mantereen poliittinen sekasorto: Han-dynastia oli sortunut ja Kiina oli ajautunt useita vuosisatoja kestäneeseen hajanaisuuden kauteen. == Lähteet == * Luokka:Japanin aikakaudet
Polyksene

Polyksene (, ) oli kreikkalaisessa mytologiassa Priamoksen ja Hekaben kaunis tytär ja Troijan prinsessa. Hän ei esiinny Homeroksen Iliaassa, joskin hänellä on tärkeä osa jo Kypria-runoelmassa. Oraakkelin ennustuksen mukaan Troija ei kukistuisi Troija sodassa kreikkalaisten hyökkäyksessä, jos Troilos, Polyksenen veli, saavuttaisi kahdenkymmenen vuoden iän. Näin jo sodan alkuvaiheessa Akhilleus väijytti Troiloksen, kun tämä oli sisarensa kanssa juottamassa hevosia lähteellä. Polyksenan kuolemasta on toisistaan eroavia versioita. Perinteisemmän mukaan Akhilleuksen haamu ilmestyi Troijan kukistumisen jälkeen ja vaati Polyksenan uhraamista. Neoptolemos, Akhilleuksen poika, tekikin näin isänsä haudalla.Euripides, Hekabe 35 (engl. käännös)Quintus Smyrnaeus, Troijan tuho xiv.193–265 (engl. käännös) Jossain lähteissä syyksi esitetään merenkäynnin rauhoittuminen, joka tapahtuisi ainoastaan uhrauksen jälkeen. Näissä tapahtumat yhdistetään Ifigeneiaan, joka samoin uhrattiin, jotta kreikkalaisten laivasto pääsi kymmenen vuotta aiemmin purjehtimaan Troijaan.Seneca, Troades ('Troijan naiset') (engl. käännös) Toisen version mukaan Akhilleus rakastui Polykseneen palavasti tämän tavattuaan. Dares Fryygialainen kertoo, että Akhilleus lähetti palvelijansa kysymään Priamokselta mahdollisuutta saada tämä vaimokseen. Muutenkin hän taisteli innottomammin rakkautensa takia. Myöhemmin Hektorin ja Troiloksen saatua surmansa Akhilleuksen kädestä, Hekabe pyysi poikaansa Aleksanderia surmaamaan tämän. Aleksander lähettikin kutsun Akhilleukselle saapua temppeliin, jonne Akhilleus tuli rakkaudesta Polykseneen. Akhilleus sai surmansa väijytyksessä. Myöhemmin, Troijan kukistuttua, Neoptolemos, Akhilleuksen poika, surmasi Polyksenen isänsä haudalla kostoksi tämän osallisuudesta isänsä murhaan.Dares Fryygialainen, Troijan tuho 27–43 (engl. käännös) Filostratos puolestaan kertoo Polyksenen heittäytyneen itse miekkaan Akhilleuksen haudalla rakkaudesta häneen.Filostratos, Apollonios Tyanalaisen elämä iv.16 (engl. käännös ) == Lähteet == == Aiheesta muualla == Luokka:Kreikkalainen mytologia
Idiootti (elokuva)

Idiootti on japanilainen elokuva vuodelta 1951. Akira Kurosawan ohjaama elokuva perustuu Fjodor Dostojevskin samannimiseen romaaniin. Pietarin sijaan hän on sijoittanut elokuvan Hokkaidon saarelle Japanin pohjoisosaan. Kurosawa itse suunnitteli elokuvasta kaksiosaista, yhteensä 266 minuutin pituista, mutta tuotantoyhtiö leikkasi siitä yksiosaisen 166-minuuttisen elokuvan. Poistettuja osia ei löytynyt myöhemminkään. == Lähteet == ==Aiheesta muualla== * Luokka:Japanilaiset draamaelokuvat Luokka:Akira Kurosawan ohjaamat elokuvat Luokka:Vuoden 1951 japanilaiset elokuvat Luokka:Japanilaiset mustavalkoelokuvat
Stéphane Lambiel

Stéphane Lambiel (s. 2. huhtikuuta 1985 Martigny, Sveitsi) on sveitsiläinen taitoluistelija. Hän voitti miesten yksinluistelun maailmanmestaruuden vuosina 2005 ja 2006 sekä MM-pronssia 2007. Torinon 2006 olympialaisissa hän saavutti hopeaa. Lambiel on yhdeksänkertainen Sveitsin-mestari (2001-2008, 2010) ja kaksinkertainen Grand Prix -finaalin voittaja (2005, 2007). Euroopan- mestaruuskilpailuissa hän on yltänyt kolmesti hopealle vuosina 2006, 2008 ja 2010. Lambiel on tullut tunnetuksi taidokkaista pirueteistaan. Hänen äitinsä Fernanda on portugalilainen ja isänsä kotoisin Sveitsin alpeilta. Lambiel ilmoitti 16. lokakuuta 2008 lopettavansa kilpailu-uransa, mutta teki paluun kaudella 2009–2010. Nykyään hän toimii koreografina ja taitoluisteluvalmentajana. == Lähteet == *Esittely kansainvälisen luisteluliiton sivustolla == Aiheesta muualla == *Virallinen sivusto Luokka:Sveitsiläiset taitoluistelijat Luokka:Sveitsiläiset olympiamitalistit Luokka:Vuonna 1985 syntyneet Luokka:Elävät henkilöt
Weil wir uns lieben

Weil wir uns lieben on saksalaisen Andrea Jürgensin studioalbumi vuodelta 1984. Se julkaistiin vinyylilevynä ja musiikkikasettina sekä myöhemmin CD- levynä. Avausraita Guantanamera ("tyttö Guantánamosta") on saksankielinen versio kuuluisasta kuubalaissävelmästä. Guantanamera, Santo Domingo ja Chinatown ist in New York on julkaistu myöhemmin artistin useilla kokoelmilla. Mi Amor -sävelmä on Jürgensin ja Robby Tauberin duoesitys. Kappale julkaistiin myös singlenä (7" single), jonka b-puolella on Wenn ich bleibe. Niin ikään Spanien ist schön julkaistiin singlenä, b-puolella kappale Die Sterne über mir. CD-levyn kansivihko on yksiaukeamainen ja sisältää laulujen perustiedot. Kappaleesta Farewell on laulanut oman tulkintansa myös saksalainen Lena Valaitis. Yhdysvaltalainen Audrey Landers on laulanut englanninkieliset versiot kappaleista Farewell, Santo Domingo sekä Chinatown ist in New York (Chinatown is in New York). Albumin lyriikka käsittelee tavanomaisen miehen ja naisen välisen rakkauden lisäksi alueita ja paikkakuntia eri puolilla maailmaa. Myös kaipuun ja lähtemisen teemat ovat läsnä. Wenn Corinna weint kertoo tarinan, jossa Corinna-niminen nainen on erossa miehestään. Kaipuu saa miehen lähtemään naisensa luo yötä vasten, mutta hän menettää autonsa hallinnan kostealla asfaltilla ja kuolee. Tarinan kertoja eli laulaja on Corinnan ystävätär, joka kertosäkeessä toistaa, mitä kuuli miehen sanoneen puhelinkeskustelussa onnettomuutta edeltäneenä iltana. Santo Domingo kertoo kolmesta miehestä jotka lähtevät Chicagoon etsimään parempaa elämää, mutta unelmoivat iltaisin Santo Domingosta ja sen vaaleista orkideoista. Vaikean alun jälkeen he menestyvät taloudellisesti, mutta kaipuu Santo Domingoon pysyy ennallaan. ==Kappaleet== #Guantanamera (3:24) Jack White/Dhana Moray - Youngster #Farewell (3:23) Bernd Dietrich/Gerd Grabowski/Engelbert Simons/Dhana Moray/Wolf Preuss - Youngster/Känguruh #Wenn ich bleibe (3:17) Dianne Warren/Dhana Moray - Youngster #Wenn Corinna weint (3:26) Jack White - Youngster #Santo Domingo (3:11) Bert Olden/Joachim Relin - Gerig #Chinatown ist in New York (3:48) Bernd Dietrich/Gerd Grabowski/Engelbert Simons/Dhana Moray - Youngster/Känguruh #Mi Amor (3:55) (Andrea Jürgens & Robby Tauber) Jack White/Dhana Moray - Youngster #Weil zwei sich lieben (3:50) Jack White/Dhana Moray - Youngster #Spanien ist schön (3:42) Jack White/Dhana Moray/Wolf Preuss - Youngster ==Aiheesta muualla== *Cd.lexikon.de *Swisscharts.com *Lescharts.com *Completealbumlyrics.com Luokka:Vuoden 1984 albumit Luokka:Andrea Jürgensin albumit
Orthoceras

Orthoceras on paleotsooisella kaudella 500–250 miljoonaa vuotta sitten elänyt, sukupuuttoon kuollut, helmiveneisiin luettu nilviäissuku. Orthoceras saalisti muun muassa trilobiittejä kymmenellä lonkerollaan. Nykyisin elävistä eläimistä oikosarville läheisintä sukua on Nautilus-helmivene. Orthoceras oli oikosarvi, jolla oli suora kalkkikuori. Kuori koostui kaasutäytteisistä erillisistä kammioista. Kuoren peräpäässä oli paksumpi kerros kalkkia. Kaasutäytteinen kuori nosti oikosarvea ylöspäin ja kalkki tasapainotti kuoren asentoa ja näin helpotti liikkumista. Termi oikosarvi viittaa kuoren muotoon; oikosarvia on muissakin fossiilisissa helmiveneryhmissä Orthoceras-suvun lisäksi. Orthoceras-fossiilit ovat kapeita, pitkänomaisia kuoria. Ne ovat hyvin yleisiä, niitä löytyy kaikista merellisistä kerrostumista, varsinkin kalkkikivestä. Orthoceras esiintyi myös muinaisessa ordovikikauden Itämeressä. == Katso myös == * Cameroceras ==Lähteet== Luokka:Pääjalkaiset Luokka:Esihistorialliset selkärangattomat
Square-1

Square-1 (tunnetaan myös nimillä Back to square one tai Cube 21) on Rubikin kuution tapainen, kuutionmuotoinen pulmapeli. Tavallisesta Rubikin kuutiosta ja monista sen muunnelmista poiketen se värityksensä lisäksi muuttaa muotoaan, mikä tuo sen selvittämiseen lisää haastetta. Pulmapelin tarkoituksena on sivuja kääntämällä sekoittaa aluksi sen palaset ja sitten yrittää palauttaa se alkuperäiseen tilaan, jossa Square-1 on kuution muotoinen, ja sen jokaisella tahkolla on vain samanvärisiä paloja. == Ennätykset == * Yksittäinen ratkaisu: 3,41 sekuntia (Ryan Pilat) * Viiden keskiarvo: 4,63 sekuntia (Sameer Aggarwal) == Lähteet == Luokka:Rubikin pulmapelit
Clubhouse

Clubhouse oli italialainen elektronista musiikkia esittävä yhtye. Yhtye toimi vuosina 1983–1996. Yhtyeen ensimmäinen hittisingle oli Steeley Danin takavuosien hitistä "Do It Again" tehty coverversio, joka nousi vuonna 1983 Billboard Hot 100-listalla sijalle 75. Yhtye teki 1990-luvun alkuun asti muutamia singlejä, jotka tosin eivät saaneet mitään erityistä menestystä. Yhtye nousi takaisin tietoisuuteen 1990-luvun alussa eurodancekuumeen aikaan, kun yhtye julkaisi hittisinglen "Deep In My Heart". Myöhemmin ilmestyivät yhtyeeltä muun muassa eurodanceklassikoihin lukeutuvat hittisinglet "Light My Fire", "Living In The Sunshine" ja "Nowhere Land". ==Diskografia== ===Albumit=== * Nowhere Land (1996) (Suomessa julkaisijana K-Tel International Finland) ===Singlet=== * "Do It Again" (1983) * "Superstition" / "Good Times" (1983) * "I'm A Man" / "Yeké Yeké" (1987) * "I'm Alone" (1989) * "Deep In My Heart" (1990) * "I'm Falling Too" (1991) * "Take Your Time" (1992) * "Light My Fire" (1993) * "Living In The Sunshine" (1994) * "Nowhere Land" (1994) * "All By Myself" (1995) * "You And I" (1996) ==Lähteet== Luokka:Italialaiset house- yhtyeet Luokka:Italialaiset eurodanceartistit ja -yhtyeet Luokka:Italialaiset elektronisen musiikin yhtyeet
Katy Taylor

Katy Lynn Taylor (s. 22. lokakuuta 1989) on yhdysvaltalainen taitoluistelija. Hän voitti naisten yksinluistelun vuonna 2006 neljän maanosan mestaruuskilpailuissa. Taylor sijoittui vuonna 2006 taitoluistelun Yhdysvaltain-mestaruuskilpailuissa neljänneksi yllettyään jo aiemmin hopealle junioritasolla. Hän voitti vuoden 2004 juniorimaailmanmestaruuskilpailuissa pronssia. Taylor syntyi Houstonissa, Texasissa, ja aloitti luistelun kuusivuotiaana. == Lähteet == == Aiheesta muualla == Luokka:Yhdysvaltalaiset taitoluistelijat Luokka:Vuonna 1989 syntyneet Luokka:Elävät henkilöt